**Kingdom of Heaven**

*Kingdom of Heaven er en amerikansk episk historisk film fra 2005 instrueret og produceret af Ridley Scott*

Scene 1: 25:45-47:20: Balian ankommer til Det Hellige Land og dernæst Jerusalem

Hvordan fremstilles Balian?

Prøv at indkredse Jerusalems betydning for en kristen?

Balians væbner gør sig overvejelser omkring, hvad godhed/gode og retfærdige handlinger er og gør sig herunder nogle betragtninger om korsfarernes religiøse overbevisning og handlinger. Hvad når han frem til?

Afslutningsvis ser vi nogle henrettelser af to tempelriddere og nogle meningsudvekslinger omkring forholdet mellem de kristne og muslimerne – formål?

Scene 2: 55:49 – 59:20.

Vi ser en række adelige med forskellige opfattelser af, om der skal være krig eller fred mellem de kristne og muslimerne. Hvad siger klippet om synet på muslimerne og de kristnes interne forhold?

Vi ser kongen af Jerusalem og en række fyrster/adelige, som er underlagt kongen. Hvad fortæller det om det politiske system i kongeriget Jerusalem (og de øvrige korsfarerstater)?

Scene 3: 1t 33:20 – 1t 38:35: Balian ankommer til Hattin og ser den besejrede kristne hær og efterfølgende belejring af Jerusalem, hvor han nu leder resten af hæren i forsvaret af byen.

Tiberias fortæller har om motiverne til korstogene – hvad fremhæver han? Hvad nedtoner han?

Vi hører Balian holde en tale til Jerusalems befolkning. Hvilket billede tegnes af Balian?

Scene 5: 1 t 59:10 – 2 t 03:25 Forhandlinger om overgivelse af Jerusalem.

Hvilket billede tegnes af Saladin – både her og i resten af filmen?

Filmen som et hele: Prøv nu at samle trådene fra besvarelserne ovenfor med henblik på at indkredse filmens overordnede budskab omkring korstogene.

**Spillefilm som kilder og i historiefaget (det tager vi efterfølgende):**

* Hvad kan vi bruge film i historie til?
  + Levn eller beretning
  + Hvad adskiller sig fra historikerens arbejde
* Hvad kan vi bruge denne film til
  + Hvad ønsker instruktøren med filmen. Slå det gerne op og husk, at filmen er fra 2005.